**Тақырыбы:** «Мектеп білім алушыларының еске сақтау қабілеттерін зерттеу»

**Тақырыптың өзектілігі.** Қазіргі уақытта жаңа жүйе бойынша көптеген жұмыстар нақтыланып, маңызды істер тындырылуда. Әрбір мектеп алдында жеке тұлғаның ерекшеліктерін ескере отырып, шығармашылықпен ойлай алатын жеке тұлғаны қалыптастыру – бүгінгі таңның өзекті мәселелерінің бірі. Осыған орай бүкіл әлемде білім беру жүйелерінің келешек ұрпаққа қандай білім беретіні туралы озық тәжірибе жүйесін енгізуде. Мысалы 4, 9 сынып білім алушыларына PIZA тапсырмалары, ОЖСБ; 11 сынып түлектеріне ҰБТ тапсыру – білім алушылар өмірінде маңызды рөл атқарады. Сондықтан білім алушылардың еске сақтау қабілетін дамыту жұмыстары білім алушылар арасында басты тәжірибелердің бірі. Сонымен еске сақтауды жақсарту әдістері білім алушылардың жаңа білім жүйелерін тез меңгеруіне септігін тигізеді.

**Зерттеу нысаны:** « А. Нұрманов атындағы жалпы білім беретін мектебі» КММ

**Жұмыстың мақсаты:** мектеп білім алушыларының еске сақтау қабілеттерін зерттеп, есті дамытудың, жақсартудың әдіс-тәсілдерін ұсыну.

**Жұмыстың міндеттері:**

* Интерактивті және әдеби шолу жасап, мәселені толық қарастыру;
* Тақырыпты толық ашу үшін әдістермен танысу және тиімді әдістерін таңдап алу;
* мектеп білім алушыларының еске сақтау қабілеттерін анықтау және қорытындылау;
* Есті жақсартудың тиімді жолдарын ұсыну.

**Болжам:** Еске сақтауды жақсарту ұсыныстарын пайдалана отырып жаңа материалдарды қажеттіліктеріне байланысты жеттік меңгерулеріне мүмкіндік береді.

**Зерттеуден күтілетін нәтиже:** Зерттеу барысында білім алушылар өздерінің ес түрлерін анықтап, соған орай еске сақтау қабілеттерін жақсарту.

**Зерттеу әдістері мен тәсілдері:** психологиялық тәжірибелер «Горбов-Шульте» кестесі, «Сандардың орналасуы» әдісі, «қатардағы сандар», «пирамида-туннель» суреті, «25 сөз» әдісі.

**Теориялық және практикалық жұмыстың маңыздылығы.** Алынған мәліметтер «А. Нұрманов атындағы жалпы білім беретін мектебі» білім алушыларының еске сақтау қабілеттерін бағалауға қолданылады. Білім алушылардың еске сақтау қабілеттері мектеп бағдарламасын табысты меңгеруге, жеке қабілетіне байланысты болашақта таңдаған маманына оқуға түсуіне септігін тигізеді. Сонымен қатар есті жақсартуға әдістемелік нұсқаулар ұсынылған.

ЗЕРТТЕУ НӘТИЖЕЛЕРІ ЖӘНЕ ОЛАРДЫ ТАЛҚЫЛАУ

Зерттеу жұмысы «А. Нұрманов атындағы жалпы білім беретін мектебі» 5-11 сынып аралығындағы білім алушыларына жүргізілді. Зерттелген білім алушылар саны 50, олардың ішінде 29-ы ұл, 21-ы қыз балалар. Зерттеу жұмыстары оқу үрдісі кезінде жүргізіліп, жас ерекшеліктеріне (ортаңғы буын, жоғарғы буын) байланысты алынған материалдар өңделді.

**3.1 Мектеп білім алушыларының қысқа мерзімді бейнелі ес көлемі мен зейіні**

Жалпы білім алушылардың қысқа мерзімді бейнелік ес көлемін зерттеу нәтижесінде келесі мәліметтер алынды (5-сурет).

*5-сурет – білім алушылардың қысқамерізімді бейнелік ес көлемінің көрсеткіші*

Диаграммада көрсетілгендей қысқа мерзімді есте сақтау түрі білім алушылардың басым көпшілігінде (56%) жақсы және орташа (30 %) көрсеткіші байқалады. Одан кейін өте жақсы есте сақтау көрсеткіші - 12%-ды құраса, феноменді тек – 2 % көрсетті.

Әдебиеттегі мәліметтерге сәйкес осы жасына сай қысқа мерзімді ес көлемі нормаға сай келеді.

Осы жағдайды түсіндіру үшін білім алушылардың зейін көлемін зерттедік (6-сурет).

6-сурет – Білім алушылардың зейін көлемінің көрсеткіші

Диаграмма бойынша білім алушылардың жартысынан көбінде (58%) зейін көлемі «төмен» көрсеткіш. Екінші орында орташа көрсеткіш көлемі 37%. Жоғары ес көлемі білім алушылардың тек 5%-ын ғана көрсетті.

Зерттеу барысында білім алушылардың қысқа мерзімді ес көлемін жалпы түрде зерттеп қана қоймай, олардың жас ерекшеліктеріне де байланысты қарастырдық. Келесі гистограммада қысқа мерзімді естің зерттеу нәтижелері берілген (7, 8-сурет).

*7-сурет – ортаңғы және жоғарғы буын білім алушыларының салыстырмалы қысқа мерзімді бейнелік ес көлемінің көрсеткіші*

Мониторинг көсеткіші білім алушылардың қысқа мерзімді бейнелік ес көлемі «жақсы» деңгейі ең жоғарғы көрсеткіші болып есептелінді.

Нәтижені талдай келе, білім алушыларды жас ерекшеліктері бойынша салыстырса, қысқа мерзімді ес көлемі жоғарылайтынын байқауға болады. Бірақ «феноменді» көрсеткіштері бойынша олардың ес көлемі бір қалыпты. Ал «өте жақсы» көрсеткіші 9-11 сыныптарында пайыздық көрсеткіші жоғары екенін байқауға болады.

Білім алушылардың қысқа мерзімді зейін тұрақтылығын зерттеу нәтижесінде келесі мәліметтер алынды (9-сурет).

9-сурет – Білім алушылардың жалпы зейін тұрақтылығының көрсеткіші.

Гистограммада білім алушылардың зейін тұрақтылығы «өте тұрақты» екендігі анық көрсетілген. Барлығы – 50 білім алушы. Ең жоғарғы көрсеткіш – өте тұрақты (74%).

Зейін тұрақтылы «орташа» көрсеткіші білім алушылардың тек 24%-ын ғана құрса, білім алушылардың 2%-ында зейін тұрақтылығының жеткіліксіз екендігі анықталды.

Зерттеу барысында білім алушылардың зейін тұрақтылығын жалпы түрде зерттеп қана қоймай, оның жас ерекшеліктеріне байланысты 2 буынға бөліп салыстырмалы түрде қарастырдық. Келесі гистограммада зейін тұрақтылығының зерттеу нәтижелері берілген. (10, 11-сурет).

10 сурет - *орта және жоғарғы буын білім алушыларының салыстырмалы зейін тұрақтылығының көрсеткіші*

Диаграммадан білім алушылардың зейін тұрақтылығы «өте тұрақты» екендігі анық көрсетілген. Ең жоғарғы көрсеткіш – «өте тұрақты» (91-92%) ортаңғы және жоғарғы буыннан байқалды. Осы екі буын аралығында айырмашылық байқалмады.

**3.2 Білім алушылардың қысқа мерізімді ауызша-логикалық ес көлемі**

Жалпы білім алушылардың қысқа мерзімді ауызша-логикалық ес көлемін зерттеу нәтижесінде келесі мәліметтер алынды (10-сурет).

10-сурет – жалпы білім алушылардың қысқа мерзімді ауызша-логикалық ес көлемінің көрсеткіші

Білім алушылардың көп пайызында (62%) қысқа мерзімді ес көлемі «орташадан төмендігін» диаграммадан байқауға болады.

10-суретте көрсетілген диаграмманың нәтижесіне мынадай қорытындыға келдік, оқу кезінде білім алушыларға сөздік-логикалық ес көлемін әлі де жаттықтыру керек.

Осы жағдайды анықтау үшін білім алушылардың жас ерекшеліктеріне байланысты ауызша-логикалық ес көлемін зерттедік (11-сурет)

11-сурет –*орта және жоғарғы буын білім алушыларының салыстырмалы қысқа мерзімді ауызша-логикалық ес көлемінің көрсеткіші*

Гистограммада байқағанымыздай «орташадан төмен» көрсеткіші - ортаңғы буында байқалады. Ал жоғарғы буында керісінше еске сақтаудың бұл түрі жақсарғанын көрсетеді, «орташа» көрсеткіші - 46%.

«Өте жоғарғы» көрсеткішін жоғарғы буын білім алушыларынан ғана байқауға болады.

Сонымен сараптай келе орта буын білім алушыларының ауызша-логикалық есте сақтау қабілеттері жақсы дамымайтыны анықталды. Тек ауызша-логикалық есте сақтаудың осы түрі жоғарғы сыныптарда дамитыны белгілі болды.

ҚОРЫТЫНДЫ

Ортаңғы және жоғарғы буын мектеп білім алушыларының есте сақтау қабілеттерін зерттеп, мынадай қорытындыға келдім:

1. Білім алушылардың басым көпшілігінде (56%) қысқа мерзімді бейнелік ес көлемі нормаға сай келеді. Бұл көрсеткіш білім алушылардың жасына сай екендігі көптеген әдебиеттерде жазылған. Барлық әдебиеттерде есті жақсарту үшін бейнелік-логикалық есте сақтау керектігі негізделген.

Білім алушылардың басым көпшілігінде бейнелік ес жақсы болғандықтан, оқытушыларға осы ес түріне сүйену керек. Оқу барысында көрнекіліктерді көп қолданып, білім алушыларды берілген формула, мәтіндер мен сандарды есте сақтауда бейне түрінде елестетуге үйрету керек. Әсіресе мектеп бітіруші, тест тапсырушы, түлектерге көп ақпаратты жаттауды қажет етеді.

Зерттеу барысында білім алушылардың қысқа мерзімді ес көлемін жалпы түрде зерттеп қана қоймай, олардың жас ерекшеліктеріне де байланысты қарастырдық. Жақсы көрсеткіші орта буын білім алушыларының 68%-да, жоғарғы буын білім алушыларының 70%-да көрсетті. Бұл көрсеткіш білім алушылардың бейнелік ес көлемі дамып келе жатқанын дәлелдейді.

2. Зейін көлемінің көрсеткіші жалпы білім алушылардың (50 білім алушы) көпшілігінде орташа. Ал зейін тұрақтылығы сыналушылардың 74%-да өте тұрақты екендігі анық көрсетілген. Зерттеуде білім алушылардың зейін диапазонының күштілігі 0,7-10-нан 700-900 шартты бірлікке тең болды (Добрынин әдістемесі бойынша). Сондықтанда білім алушылар гуманитарлық бағыттағы сабақтарды жазбай тек тыңдап, немесе берілген материалдың мәнін түсінбей, барлығын қатарынан жазып алады.

3. Қысқа мерзімді cөздік-логикалық ес көлемін анықтау тесті бойынша мынадай көрсеткіштер алынды: зерттеу жұмысы барысында жалпы білім алушылардың (50 сыналушы) көп пайызында қысқа мерзімді ауызша-логикалық ес көлемі орташадан төмен көрсеткіш көрсетті.

Осы жағдайды анықтау үшін білім алушылардың жас ерекшеліктеріне байланысты ауызша-логикалық ес көлемін зерттедім. Орташа көрсеткіші бойынша қарастырсақ орта буын (27%-да) білім алушыларымен салыстырғанда жоғарғы буын білім алушыларында (46%-да) есте сақтаудың бұл түрі жақсарғанын көруге болады.

 Қысқа мерзімді сөздік-логикалық есте сақтауға қарағанда білім алушылардың бейнелік есте сақтау қабілеті жақсы дамыған, осыған орай зейінді жақсарту керек.

4. Нәтижені сараптай отырып, мәселені шешу үшін есті және зейінді жақсартуға ұсыныстар көрсетілді [9, 11, 15].

Сөзімді Абай атамыздың айтып кеткен мына бір ғибратты сөзімен аяқтағым келеді: «*Естіген нәрсені ұмытпасқа төрт түрлі себеп бар: әуелі көкірегі байлаулы, берік болмақ керек; екінші – сол нәрсені көргенде я естігенде ғибратлану керек көңілденіп, ойланып, көңілге бекіту керек; төртінші – ой кеселді нәрселерден қашық болу керек*» [7].